ны́нѣ, єгда̀ съ сопострада́вшимъ тебѣ̀ со́нмомъ дружи́ны твоея̀ прс̑то́лу вседержи́теля предстои́ши и со безпло́тными нбс̑ными си́лами трист҃у́ю пою́щи пѣ́снь ликовству́еши, помоли́ся ѡ ст҃ѣ́й ѡби́тели твое́й, гра́дѣ се́мъ и ѡ вся́комъ гра́дѣ и странѣ̀, во є́же царю̀ на́шему, па́стырємъ, военача́льникѡмъ, градонача́льникѡмъ и всѣ̂мъ правосла̂внымъ хрс̑тіа́нѡмъ утверди́тися въ ми́рѣ, здра́віи, сп҃се́ніи и во вся́цѣмъ бл҃гопоспѣше́ніи, я́кѡ да сп҃се́ни душа́ми и тѣлесы̀, дости́гнемъ вѣ́чныя бл҃же́нныя жи́зни и та́мѡ просла́вимъ гдс̑а нб҃сѐ и землѝ, ѻц҃а̀ и сн҃а и ст҃а́го дх҃а, во вѣ́ки вѣкѡ́въ